Buloqboshi

Buloqboshi — Andijon viloyatidagi shaharcha. Buloqboshi tumani markazi. Andijon shahridan 22 km janubi-sharqda. Aholisi 18,9 ming kishi (2000). Shahar buloq boshida vujudga kelgan, nomi shundan. Aholisi paxtachilik, bogʻdorchilik va chorvachilik bilan shugʻullanadi. Janubiy Fargʻona kanali, buloq va artezian quduqlaridan suv ichadi.

Buloqboshida 2 qurilish tashkiloti, paxta punkti, ipak yigiruv fabrikasi, 2 tikuvchilik fabrikasi, avtokorxona, 2 tayyorlov-savdo tashkiloti, elektr tarmogʻi idorasi, yoʻl qurilish boshqarmasi, 3 bank muassasasi, kommunal foydalanish boshqarmasi, 3 bozor, 5 umumiy taʼlim maktabi, 6 yaslibogʻcha, kinoteatr, kasalxona, 2 poliklinika, maishiy xizmat koʻrsatish punktlari bor.

Buloqboshidan shahar va qishloqlarga avtobus qatnaydi„“ OʻzME. B-harfi Birinchi jild. Toshkent, 2000-yil.

Eng soʻlim dam oladigan joylaridan Shirmonbuloq mavjud

 Manbalar 

Turkum:Buloqboshi tumanidagi shahar tipidagi aholi punktlari